Zdravo!

Ja sam Courtney iz službe *'WomenLivingWell.org'* koja je dom za *'Dobro Jutro Djevojke'*. Mi čitamo bibliju od korica do korica, 1 poglavlje dnevno (od ponedjeljka do petka).

Ovaj tjedan smo nastavljamo proučavati knjigu proroka Izaije, od 24. do 43. poglavlja.

Ovaj tjedan čitamo od 24. do 28. poglavlja.

Poglavlje 24. započinje snažno govoreći o Isusovom drugom dolasku kada nastupa velika nevolja i sud nad zemljom.

Pogledat ćemo to malo bolje uskoro.

Ali, prvo... kada sam bila u školi, u doba 6. do 8. razreda, tada sam počela hodati s Bogom. To je bio moj osobni izbor. Počela sam sama čitati Bibliju. To mi je bilo draže, nego da me mama tjera da čitam. U to vrijeme je započleo i moje vlastito vrijeme molitve, zavolila sam crkvu i počela služiti u crkvi, počela sam odlaziti na misijska putovanja i dijelila evanđelje u svojoj školi... i onda otišla na Moody Bible Institute (biblijski fakultet). Kada sam bila na 2. godini fakulteta, jednog dana me nazvala mama i rekla: „Courtney, naša crkva se dijeli i mi napuštamo našu crkvu.“ To mi je slomilo srce jer sam voljela našu crkvu i voljela sam ljude u njoj. Bila je grupa nas mladih na fakultetu i uskočili smo zajedno u auto, vozili se 7 sati od Chicaga do Ohio da bi došli na taj sastanak i vidjeli što se događa u našoj crkvi koju smo voljeli. Te noći, dok smo izlazili iz crkve, bilo nam je jasno da će to biti zadnji put što prolazimo kroz ta vrata. Bila sam tako tužna, slomljenog srca dok smo napuštali crkvu. Prijateljstva su prekinuta. Čak u mojoj obitelji. Navikli smo odlaziti na službe štovanja svi u istoj crkvi. Moje sestre, obje su se udale u toj crkvi. Muž jedne od mojih sestara odlučio je da se vrati u crkvu u kojoj je odrastao, što je bilo u redu. Podržali smo ga u tome. Muž druge sestre bio je pastor za mlade u našoj crkvi. Tako je započela još jedna crkva kao rezultat ovog razdvajanja. Bilo nas je otprilike 500 koji su započeli novu crkvu u školskoj gimnastičkoj dvorani i sada sam u toj crkvi već 28 godina.

Ime nove crkve bilo je „Maranatha“. Sama riječ 'maranatha' znači dođi Gospodine Isuse!

I... znaš, kad su mi dani teški, tada samo kažem „Maranatha! Dođi Gospodine Isuse! Spasi me!“ Spasi me od svega što se ovdje događa!

Tako ćemo danas pogledati Izaiju i 24. poglavlje koje govori o Isusovom ponovnom dolasku.

U 1. stihu, Izaija govori „Gle!“ Izaija nam želi reći: stani! pogledaj! dobro pogledaj!

*„Gospod će isprazniti zemlju i opustošiti j,* *i unakaziti joj lice i raspršiti stanovnike njezine.“*

Vidjet ćemo da će biti veliki potres na Dan suda i ako pogledamo 18. i 19. stih piše da će se temelji zemaljski protresti, zemlja će se razbiti i cijela rascijepiti, silno zaljuljati, zateturati kao pijanac.

Vidimo ovdje Božji sud na stvaranjem i grijehom koji je tu. Vidimo da su ljudi užasnuti. To je zastrašujući dan za one koji nisu spašeni.

Kao vjernici mi očekujemo drugi Kristov dolazak. Ali, za nevjernike ovo je zastrašujuće. Dan suda.

U 2. i 3. stihu, 24. poglavlja piše: *„I bit će: kako puku — tako i svećeniku, kako sluzi — tako i gospodaru njegovu, kako sluškinji — tako i gospodarici njezinoj, kako kupcu — tako i prodavaču, kako zajmoprimcu — tako i zajmodavcu, kako vjerovniku — tako i dužniku njegovu. Zemlja će se sasvim isprazniti i bit će posve oplijenjena, jer je Gospod izrekao ovu riječ. “*

Nema veze jesi li bogataš ili siromašan, jesi li gospodar ili rob, nitko neće pobjeći Božjem sudu. I onda kaže: Gospod je rekao tu riječ.

Baš kako su se sva proročanstva o Kristovom dolasku prvi put ispunila kada se Isus rodio u Betlehemu, otišao na križ i umro i uskrsnuo... baš kako vidimo da se sva proroštva iz Starog zavjeta ispunjavaju i ovo je proroštvo koje se tek treba ispuniti!

Bog je rekao i to će se dogoditi!

U Izaiji 24,23 piše: *„Gospod Nad Vojskama zakraljuje na gori Sionu i u Jeruzalemu i pred svojim starješinama u slavi.“* Naš Bog će vladati zauvijek! Maranatha! Dođi Gospodine Isuse!

Kako mi trebamo odgovoriti kada vidimo da se sprema sud na zemlji?

Izaija 25,1 kaže: „*Gospode, ti si moj Bog!“*

Je li On tvoj Bog?

Jer piše: *„Uzvisit ću te! Ime ću tvoje hvaliti!“* – to je odluka. To je svojevoljna odluka da štujemo Boga, da ga proslavljamo i uzdižemo.

Jesi li štovatelj, obožavatelj Boga?

Ponekad kad sjedim u crkvi i pogledam oko sebe za vrijeme slavljenja, pitam se zašto neki ljudi slave Boga. Znam za sebe, ovo je priznavanje, ponekad mi sva pažnja nije usmjerena na slavljenje, popričam s prijateljicom koja sjedi do mene i dijelimo ono što nam se događalo tokom tjedna... i da budem iskrena nismo uvijek u stanju slavljenja.

Ponekad dođem u crkvu i prolazim kroz teško razdoblje i za vrijeme slavljenja budem ganuta i zagrcnem se, bude mi teško pjevati pa stanem jer se pokušam sabrati.

Ali, vjerujem da neki ne slave jer Bog nije njihov Bog i ne slaveći Boga kažu ja te neću proslavljati, ja te neću uzdizati.

Ali, drage moje, kada gledamo Kristov drugi dolazak i kad gledamo Bibliju i Njegovu silu i što je On učinio za nas i naše spasenje, ne možemo si pomoći već da proslavljamo i obožavamo svog Boga koji je dostojan! O! Gospode! Ti si moj Bog! Tebe ću uzdizati! Tebe ću proslavljati!

Je li On tvoj Bog?

Tada proslavljaj Njega!

Kada iz mog predsoblja ulaziš u dnevnu sobu, na vratima stoji stih iz Jošue 24,15 koji kaže: „ja i moj dom služit ćemo Gospodu“. To je odluka! U ovoj kući, mojoj kući, mi služimo Bogu.

Vidimo u Izaiji, u 25. poglavlju, vidimo drugi Kristov dolazak i da nas uvodi u milenijsko kraljevstvo. U ovom videu nemam dovoljno vremena da čitam sve, ali u 6. stihu vidimo gozbu i ako pogledaš u knjigu Otkrivenja, to je svadbena gozba Jagnjeta. A u 8. stihu piše da će zauvijek proždrijeti smrt i otrt će Gospodin sve suze s njihovih lica.

Ovo isto proroštvo vidmo u knjizi Otkrivenja i jednog dana On će obrisati sve naše suze.

To mi se tako sviđa. Tako je utješno vidjeti tu bliskost. On nam ne daje maramice da same obrišemo suze. Ne daje nam nekoliko uputa. Ne. On sam nam briše suze s lica. Tako mi se to sviđa.

Isus je umro na križu i Njegovo uskrsnuće je progutalo smrt! On je objavio pobjedu nad svojim neprijateljem!

Možemo se boriti, može nas boljeti i možemo patiti u životu, ali možemo znati da imamo ovu veliku nadu.

U 2. Korinćanima 5,8 piše da iseljeni iz tijela, prisutni smo (naseljeni) s Gospodinom. Kada umremo kao da smo ovdje zaspali i probudimo se kod Isusa. To je ta velika nada koju imamo.

Pavao piše u Filipljanima 1,21 da je za njega živjeti Krist, a umrijeti dobitak.

Vidiš li svoju smrt kao dobitak?

Ako se probudiš u nebu i Isus nije tamo, ali sve ono o čemu si sanjala ovdje na zemlji, nalazi se tamo – bi li te to obradovalo? Tada ne voliš Krista.

Jer naše ispunjene želje i snovi nije ono što bi nas trebalo ispunjavati.

Mi želimo vidjeti Isusa! Trebali bi čeznuti za Kristovim dolaskom, da ga ponovo vidimo.

Jednom kad shvatimo tu istinu: da je živjeti Krist i da je smrt dobitak, tada ćemo imati unutarnju snagu i unutarnji mir koji će nas provesti kroz sva zemaljska razočarenja i patnje i boli kroz koje prolazimo.

Da, boljet će. Svaki dan prolazim kroz stvari koje su teške, i neki tjedni i mjeseci su teži od drugih, ali On mi daje snagu da nastavim dalje.

U Izaiji 25,9 piše: *„I reći će se u onaj dan* (kad Krist dođe)*: »Evo, to je naš Bog; na njega čekasmo, i on će nas spasiti. Ovo je Gospod, na njega čekasmo, radujmo se i veselimo se njegovu spasenju.«* Mi se radujemo.

U 26. poglavlju i kako ga čitamo vidimo da je ovo pjesma. Poput Psalma. Pjesma slavljenja.

U 3. stihu piše: *„Onoga koji je čvrstih nakana čuvat ćeš u miru, u miru jer se pouzdao u te.“* Na hebrejskom za riječi „u miru, u miru“ nalazi se „šalom, šalom“. Na engleskom su te riječi prevedene i u nekim hrvatskim prijevodima „u savršenom miru“.

To je taj intezivni, savršeni mir koji imamo mi koji se pouzdajemo u Boga.

On nas čuva u savršenom miru kada smo usmjerene i kada mislimo na Njega. Sotona želi da mislimo na svoje probleme, sve naše kušnje i sve ono zbog čega nemamo savršeni mir.

Ali, kada smo u Božjoj Riječi i kada mislimo na Njega (Njegovu veličanstvenost, dobrotu, snagu) tada imamo mir koji nadilazi svo razumjevanje.

U Djelima 1,11 vidimo nakon što je Isus umro na križu i nakon što je uskrsnuo, nakon što je uzašao na nebo visoko u oblake, Glas je objavio kao što ste ga vidjeli da odlazi na nebo, isto tako jednog dana će se i vratiti.

Zato mi očekujemo Kristov povratak. On dolazi! Ponovo.

I ovo će biti istina, bit će sud cijeloj zemlji, ali se ne trebamo bojati. On dolazi u pobjedi!

Zato s pouzdanjem možemo reći: Maranatha Dođi Gospodine Isuse!

To je Bog kojem služimo.

Živi ovaj tjedan i služi mu. To je odluka.

Živi ovaj tjedan u Božjoj Riječi! To je odluka! Dobra odluka, a On će te ispuniti snagom i hrabrošću i nadom i mirom. On te toliko voli! Nastavi hodati s Kraljem!